Dobšináit

Dobšináit (symbol Dob) je minerál, ktorý bol objavený na území Slovenska. Ide o člena roselitovej skupiny s hlavným zastúpením vápnika. Jeho ideálny chemický vzorec je Ca2Ca(AsO4)2·2H2O.

Pomenovaný bol podľa miesta prvého výskytu v meste Dobšiná, štôlňa Dionýz, žilný systém Zemberg-Terézia. Schválený bol vo februári 2021 ako v poradí 23. nový minerál objavený na území Slovenska. Holotyp má biele sfarbenie, ale prímes kobaltu spôsobuje svetloružové sfarbenie.

Sprievodné minerály sú phaunouxit, pikrofarmakolit, erytrit-hörnesit, sádrovec a aragonit. Dobšináit vytvára biele až ružové zhluky kryštálov, alebo polykryštalické agregáty do veľkosti 1 až 4 mm pozostávajúce z husto prerastených tabuľkovitých až doštičkovitých kryštálov do 0,1 mm veľkých.

 Referencie 

Externé odkazy
 Dobšináit na www.mindat.org

Kategória:Monoklinické minerály
Kategória:Fosfáty, arzenáty a vanadáty
Kategória:Bodová grupa 2/m
Kategória:Minerály vápnika
Kategória:Minerály arzénu
Kategória:Minerály kyslíka
Kategória:Minerály vodíka
Kategória:Minerály s typovou lokalitou na Slovensku
Kategória:Minerály opísané zo Slovenska